CELEX: 32020R1125
Language: ro
Date: 2020-07-30 00:00:00
Title: Regulamentul de punere în aplicare (UE) 2020/1125 al Consiliului din 30 iulie 2020 privind punerea în aplicare a Regulamentului (UE) 2019/796 privind măsuri restrictive împotriva atacurilor cibernetice care reprezintă o amenințare la adresa Uniunii sau a statelor sale membre

30.7.2020   
               
               
                  RO
               
               
                  Jurnalul Oficial al Uniunii Europene
               
               
                  L 246/4
               
            
         REGULAMENTUL DE PUNERE ÎN APLICARE (UE) 2020/1125 AL CONSILIULUI
         din 30 iulie 2020
         privind punerea în aplicare a Regulamentului (UE) 2019/796 privind măsuri restrictive împotriva atacurilor cibernetice care reprezintă o amenințare la adresa Uniunii sau a statelor sale membre
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentului (UE) 2019/796 al Consiliului din 17 mai 2019 privind măsuri restrictive împotriva atacurilor cibernetice care reprezintă o amenințare la adresa Uniunii sau a statelor sale membre (1), în special articolul 13 alineatul (1),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 17 mai 2019, Consiliul a adoptat Regulamentul (UE) 2019/796.
                  
               
                     (2)
                  
                  
                     Măsurile restrictive specifice împotriva atacurilor cibernetice având efecte importante care reprezintă o amenințare externă la adresa Uniunii sau a statelor sale membre se numără printre măsurile incluse în cadrul Uniunii privind un răspuns diplomatic comun la activitățile cibernetice răuvoitoare („Setul de instrumente pentru diplomația cibernetică”), precum și un instrument vital pentru a împiedica atacurile cibernetice și a răspunde la acestea. Măsurile restrictive pot fi aplicate, de asemenea, ca răspuns la atacuri cibernetice având efecte importante asupra unor state terțe sau organizații internaționale, atunci când se consideră că acest lucru este necesar pentru realizarea obiectivelor politicii externe și de securitate comune prevăzute de dispozițiile relevante de la articolul 21 din Tratatul privind Uniunea Europeană.
                  
               
                     (3)
                  
                  
                     La 16 aprilie 2018, Consiliul a adoptat concluzii prin care condamnă cu fermitate utilizarea răuvoitoare a tehnologiilor informației și comunicațiilor, inclusiv în atacurile cibernetice cunoscute sub numele de „WannaCry” și „NotPetya”, care au provocat pierderi economice și prejudicii importante în Uniune și în afara acesteia. La 4 octombrie 2018, președintele Consiliului European, președintele Comisiei Europene, precum și Înaltul Reprezentant a Uniunii pentru afaceri externe și politica de securitate („Înaltul Reprezentant”) și-au exprimat, printr-o declarație comună, profunda îngrijorare cu privire la o tentativă de atac cibernetic de subminare a integrității Organizației pentru Interzicerea Armelor Chimice (OIAC) în Țările de Jos, un act agresiv care exprimă disprețul față de obiectivul solemn al OIAC. Printr-o declarație în numele Uniunii la 12 aprilie 2019, Înaltul Reprezentant a îndemnat actorii să înceteze să desfășoare activități cibernetice răuvoitoare prin care se urmărește subminarea integrității, a securității și a competitivității economice a Uniunii, inclusiv actele tot mai numeroase de furt de proprietate intelectuală facilitat prin mijloace informatice. Printre astfel de furturi facilitate prin mijloace informatice se numără cele realizate de actorul cunoscut în mod public sub numele de „APT10” („Advanced Persistent Threat 10”).
                  
               
                     (4)
                  
                  
                     În acest context și pentru a preveni, descuraja și împiedica comportamentul răuvoitor continuu și tot mai intens în spațiul cibernetic, precum și pentru a răspunde la acesta, șase persoane fizice și trei entități sau organisme ar trebui incluse pe lista persoanelor fizice și juridice, a entităților și a organismelor cărora li se aplică măsurile restrictive prevăzute în anexa I la Regulamentul (UE) 2019/796. Persoanele și entitățile sau organismele respective sunt responsabile pentru desfășurarea atacurilor cibernetice sau a tentativelor de atacuri cibernetice, inclusiv a tentativei de atac cibernetic împotriva OIAC și de atacurile cibernetice cunoscute sub numele de „WannaCry” și „NotPetya”, precum și „Operation Cloud Hopper”, ori au fost implicate în respectivele atacuri sau tentative de atacuri, le-au oferit sprijin sau le-au facilitat.
                  
               
                     (5)
                  
                  
                     Prin urmare, Regulamentul (UE) 2019/796 ar trebui modificat în consecință,
                  
               ADOPTĂ PREZENTUL REGULAMENT:
         
            Articolul 1
            Anexa I la Regulamentul (UE) 2019/796 se modifică în conformitate cu anexa la prezentul regulament.
         
         
            Articolul 2
            Prezentul regulament intră în vigoare la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 30 iulie 2020.
            
               
                  Pentru Consiliu
               
               
                  Președintele
               
               M. ROTH
            
         
         
            (1)  JO L 129 I, 17.5.2019, p. 1.
      
      
         
            ANEXĂ
            Următoarele persoane și entități sau organisme se adaugă pe lista persoanelor fizice și juridice, a entităților și a organismelor prevăzute în anexa I la Regulamentul (UE) 2019/796:
            
               „A.   Persoane fizice
               
                            
                        
                        
                           Nume
                        
                        
                           Informații de identificare
                        
                        
                           Motive
                        
                        
                           Data includerii pe listă
                        
                     
                           1.
                        
                        
                           GAO Qiang
                        
                        
                           Locul nașterii: Shandong Province, China (Provincia Shandong, China)
                           Adresă: Room 1102, Guanfu Mansion, 46 Xinkai Road, Hedong District, Tianjin, China (Camera 1102, Guanfu Mansion, 46 Xinkai Road, Hedong District, Tianjin, China)
                           Cetățenie: chineză
                           Sexul: masculin
                        
                        
                           Gao Qiang este implicat în «Operation Cloud Hopper», o serie de atacuri cibernetice având efecte importante, a căror origine se situează în afara Uniunii și care constituie o amenințare externă la adresa Uniunii sau a statelor sale membre, și în atacuri cibernetice având efecte importante asupra unor state terțe.
                           «Operation Cloud Hopper» a vizat sistemele de informații ale unor întreprinderi multinaționale de pe șase continente, inclusiv ale unor întreprinderi situate în Uniune, și a dobândit acces neautorizat la date sensibile din punct de vedere comercial, ceea ce a provocat pierderi economice importante.
                        
                        
                           30.7.2020
                        
                     
                           Actorul cunoscut în mod public sub numele de «APT10» («Advanced Persistent Threat 10») (alias «Red. Apollo», «CVNX», «Stone Panda», «MenuPass» și «Potassium») a efectuat «Operation Cloud Hopper».
                           Se poate stabili o legătură între Gao Qiang și APT10, inclusiv prin asocierea acestuia cu infrastructura de comandă și control a APT10. În plus, Huaying Haitai, entitate desemnată pentru că a oferit sprijin și a facilitat «Operation Cloud Hopper», l-a avut drept angajat pe Gao Qiang. Acesta are legături cu Zhang Shilong, desemnat la rândul său în legătură cu «Operation Cloud Hopper». Prin urmare, Gao Qiang este asociat atât cu Huaying Haitai, cât și cu Zhang Shilong.
                        
                     
                           2.
                        
                        
                           ZHANG Shilong
                        
                        
                           Adresă: Hedong, Yuyang Road No 121, Tianjin, China
                           Cetățenie: chineză
                           Sexul: masculin
                        
                        
                           Zhang Shilong este implicat în «Operation Cloud Hopper», o serie de atacuri cibernetice având efecte importante, a căror origine se situează în afara Uniunii și care constituie o amenințare externă la adresa Uniunii și a statelor sale membre, și în atacuri cibernetice având efecte importante asupra unor state terțe.
                           «Operation Cloud Hopper» a vizat sistemele de informații ale unor întreprinderi multinaționale de pe șase continente, inclusiv ale unor întreprinderi situate în Uniune, și a dobândit acces neautorizat la date sensibile din punct de vedere comercial, ceea ce a provocat pierderi economice importante.
                           Actorul cunoscut în mod public sub numele de «APT10» («Advanced Persistent Threat 10») (alias «Red. Apollo», «CVNX», «Stone Panda», «MenuPass» și «Potassium») a efectuat «Operation Cloud Hopper».
                        
                        
                           30.7.2020
                        
                     
                           Se poate stabili o legătură între Zhang Shilong și APT10, inclusiv prin programele malware pe care acesta le-a dezvoltat și testat în legătură cu atacurile cibernetice desfășurate de APT10. În plus, Huaying Haitai, entitate desemnată pentru că a oferit sprijin și a facilitat «Operation Cloud Hopper», l-a avut drept angajat pe Zhang Shilong. Acesta are legături cu Gao Qiang, desemnat la rândul său în legătură cu «Operation Cloud Hopper». Prin urmare, Zhang Shilong este asociat atât cu Huaying Haitai, cât și cu Gao Qiang.
                        
                     
                           3.
                        
                        
                           Alexey Valeryevich MININ
                        
                        
                           Алексей Валерьевич МИНИН
                           Data nașterii: 27 mai 1972
                           Locul nașterii: Perm Oblast, Russian SFSR (now Russian Federation) [Perm Oblast, RSFS Rusă (în prezent, Federația Rusă)]
                           Numărul pașaportului: 120017582,
                           emis de Ministerul Afacerilor Externe al Federației Ruse, valabil de la 17 aprilie 2017 până la 17 aprilie 2022
                           Locul: Moscow, Russian Federation (Moscova, Federația Rusă)
                           Cetățenie: rusă
                           Sexul: masculin
                        
                        
                           Alexey Minin a luat parte la o tentativă de atac cibernetic care ar fi putut avea efecte importante asupra Organizației pentru Interzicerea Armelor Chimice (OIAC) în Țările de Jos.
                           În calitatea sa de ofițer de sprijin specializat în informații din surse umane al Direcției principale a Statului-Major al forțelor armate ruse (GU/GRU), Alexey Minin a făcut parte dintr-o echipă formată din patru ofițeri din serviciul militar de informații rus, care a încercat să obțină acces neautorizat la rețeaua Wi-Fi a OIAC de la Haga, Țările de Jos, în aprilie 2018. Tentativa de atac cibernetic viza accesul neautorizat la rețeaua Wi-Fi a OIAC, care, în caz de reușită, ar fi compromis securitatea rețelei și activitatea de investigare în curs a OIAC. Serviciul de securitate, de informații și de apărare din Țările de Jos (DISS) (Militaire Inlichtingen- en Veiligheidsdienst – MIVD) a întrerupt tentativa de atac cibernetic, preîntâmpinând astfel un prejudiciu grav pentru OIAC.
                        
                        
                           30.7.2020
                        
                     
                           4.
                        
                        
                           Aleksei Sergeyvich MORENETS
                        
                        
                           Алексей Сергеевич МОРЕНЕЦ
                           Data nașterii: 31 iulie 1977
                           Locul nașterii: Murmanskaya Oblast, Russian SFSR (now Russian Federation) [Murmanskaya Oblast, RSFS Rusă (în prezent, Federația Rusă)]
                           Numărul pașaportului: 100135556,
                           emis de Ministerul Afacerilor Externe al Federației Ruse, valabil de la 17 aprilie 2017 până la 17 aprilie 2022
                           Locul: Moscow, Russian Federation (Moscova, Federația Rusă)
                           Cetățenie: rusă
                           Sexul: masculin
                        
                        
                           Aleksei Morenets a luat parte la o tentativă de atac cibernetic care ar fi putut avea efecte importante asupra Organizației pentru Interzicerea Armelor Chimice (OIAC) în Țările de Jos.
                           În calitatea sa de operator informatic pentru Direcția principală a Statului-Major al forțelor armate ruse (GU/GRU), Aleksei Morenets a făcut parte dintr-o echipă formată din patru ofițeri din serviciul militar de informații rus, care a încercat să obțină acces neautorizat la rețeaua Wi-Fi a OIAC de la Haga, Țările de Jos, în aprilie 2018. Tentativa de atac cibernetic viza accesul neautorizat la rețeaua WiFi a OIAC, care, în caz de reușită, ar fi compromis securitatea rețelei și activitatea de investigare în curs a OIAC. Serviciul de securitate, de informații și de apărare din Țările de Jos (DISS) (Militaire Inlichtingen- en Veiligheidsdienst – MIVD) a întrerupt tentativa de atac cibernetic, preîntâmpinând astfel un prejudiciu grav pentru OIAC.
                        
                        
                           30.7.2020
                        
                     
                           5.
                        
                        
                           Evgenii Mikhaylovich SEREBRIAKOV
                        
                        
                           Евгений Михайлович СЕРЕБРЯКОВ
                           Data nașterii: 26 iulie 1981
                           Locul nașterii: Kursk, Russian SFSR (now Russian Federation) [Kursk, RSFS Rusă (în prezent, Federația Rusă)]
                           Numărul pașaportului: 100135555,
                           emis de Ministerul Afacerilor Externe al Federației Ruse, valabil de la 17 aprilie 2017 până la 17 aprilie 2022
                           Locul: Moscow, Russian Federation (Moscova, Federația Rusă)
                           Cetățenie: rusă
                           Sexul: masculin
                        
                        
                           Evgenii Serebriakov a luat parte la o tentativă de atac cibernetic care ar fi putut avea efecte importante asupra Organizației pentru Interzicerea Armelor Chimice (OIAC) în Țările de Jos.
                           În calitatea sa de operator informatic pentru Direcția principală a Statului-Major al forțelor armate ruse (GU/GRU), Evgenii Serebriakov a făcut parte dintr-o echipă formată din patru ofițeri din serviciul militar de informații rus, care a încercat să obțină acces neautorizat la rețeaua Wi-Fi a OIAC de la Haga, Țările de Jos, în aprilie 2018. Tentativa de atac cibernetic viza accesul neautorizat la rețeaua WiFi a OIAC, care, în caz de reușită, ar fi compromis securitatea rețelei și activitatea de investigare în curs a OIAC. Serviciul de securitate, de informații și de apărare din Țările de Jos (DISS) (Militaire Inlichtingen- en Veiligheidsdienst – MIVD) a întrerupt tentativa de atac cibernetic, preîntâmpinând astfel un prejudiciu grav pentru OIAC.
                        
                        
                           30.7.2020
                        
                     
                           6.
                        
                        
                           Oleg Mikhaylovich SOTNIKOV
                        
                        
                           Олег Михайлович СОТНИКОВ
                           Data nașterii: 24 august 1972
                           Locul nașterii: Ulyanovsk, Russian SFSR (now Russian Federation) [Ulyanovsk, RSFS Rusă (în prezent, Federația Rusă)]
                           Numărul pașaportului: 120018866,
                           emis de Ministerul Afacerilor Externe al Federației Ruse, valabil de la 17 aprilie 2017 până la 17 aprilie 2022
                           Locul: Moscow, Russian Federation (Moscova, Federația Rusă)
                           Cetățenie: rusă
                           Sexul: masculin
                        
                        
                           Oleg Sotnikov a luat parte la o tentativă de atac cibernetic care ar fi putut avea efecte importante asupra Organizației pentru Interzicerea Armelor Chimice (OIAC) în Țările de Jos.
                           În calitatea sa de ofițer de sprijin specializat în informații din surse umane al Direcției principale a Statului-Major al forțelor armate ruse (GU/GRU), Oleg Sotnikov a făcut parte dintr-o echipă formată din patru ofițeri din serviciul militar de informații rus, care a încercat să obțină acces neautorizat la rețeaua Wi-Fi a OIAC de la Haga, Țările de Jos, în aprilie 2018. Tentativa de atac cibernetic viza accesul neautorizat la rețeaua WiFi a OIAC, care, în caz de reușită, ar fi compromis securitatea rețelei și activitatea de investigare în curs a OIAC. Serviciul de securitate, de informații și de apărare din Țările de Jos (DISS) (Militaire Inlichtingen- en Veiligheidsdienst – MIVD) a întrerupt tentativa de atac cibernetic, preîntâmpinând astfel un prejudiciu grav pentru OIAC.
                        
                        
                           30.7.2020
                        
                     B.   Persoane juridice, entități și organisme
               
                            
                        
                        
                           Nume
                        
                        
                           Informații de identificare
                        
                        
                           Motive
                        
                        
                           Data includerii pe listă
                        
                     
                           1.
                        
                        
                           Tianjin Huaying Haitai Science and Technology Development Co Ltd (Huaying Haitai)
                        
                        
                           Alias Haitai Technology Development Co. Ltd
                           Localizare: Tianjin, China
                        
                        
                           Huaying Haitai a oferit sprijin financiar, tehnic sau material și a facilitat «Operation Cloud Hopper», o serie de atacuri cibernetice având efecte importante, a căror origine se situează în afara Uniunii și care constituie o amenințare externă la adresa Uniunii sau a statelor sale membre, și în atacuri cibernetice având efecte importante asupra unor state terțe.
                           «Operation Cloud Hopper» a vizat sistemele de informații ale unor întreprinderi multinaționale de pe șase continente, inclusiv ale unor întreprinderi situate în Uniune, și a dobândit acces neautorizat la date sensibile din punct de vedere comercial, ceea ce a provocat pierderi economice importante.
                           Actorul cunoscut în mod public sub numele de «APT10» («Advanced Persistent Threat 10») (alias «Red. Apollo», «CVNX», «Stone Panda», «MenuPass» și «Potassium») a efectuat «Operation Cloud Hopper».
                           Poate fi stabilită o legătură între Huaying Haitai și APT10. În plus, Gao Qiang și Zhang Shilong, ambii desemnați în legătură cu «Operation Cloud Hopper» au fost angajați ai Huaying Haitai. Prin urmare, Huaying Haitai este asociat cu Gao Qiang și cu Zhang Shilong.
                        
                        
                           30.7.2020
                        
                     
                           2.
                        
                        
                           Chosun Expo
                        
                        
                           alias Chosen Expo; Korea Export Joint Venture
                           Locație RPDC
                        
                        
                           Chosun Expo a oferit sprijin financiar, tehnic sau material și a facilitat o serie de atacuri cibernetice având efecte importante, a căror origine se situează în afara Uniunii și care au constituit o amenințare externă la adresa Uniunii sau a statelor sale membre, și în atacuri cibernetice având efecte importante asupra unor state terțe, inclusiv atacurile cibernetice cunoscute sub numele de «WannaCry» și atacurile cibernetice împotriva Autorității de supraveghere financiară din Polonia și împotriva Sony Pictures Entertainment, precum și furtul cibernetic de la Bangladesh Bank și tentativa de furt cibernetic de la Vietnam Tien Phong Bank.
                           «WannaCry» a perturbat sistemele de informații din întreaga lume prin vizarea sistemelor de informații cu programe de tip ransomware și prin blocarea accesului la date. A afectat sistemele de informații ale întreprinderilor din Uniune, inclusiv sistemele de informații referitoare la serviciile necesare pentru menținerea serviciilor esențiale și a activităților economice din statele membre.
                           Atacul «WannaCry» a fost comis de actorul cunoscut în mod public sub numele de «APT38 («Advanced Persistent Threat 38») sau «Lazarus Group».
                           Se poate stabili o legătură între Chosun Expo și APT38/Lazarus Group, inclusiv prin intermediul conturilor utilizate pentru atacurile cibernetice.
                        
                        
                           30.7.2020
                        
                     
                           3.
                        
                        
                           Main Centre for Special Technologies (GTsST) of the Main Directorate of the General Staff of the Armed Forces of the Russian Federation (GU/GRU) [Centrul principal pentru tehnologii speciale (GTsST) al Direcției principale a Statului-Major al forțelor armate ruse (GU/GRU)]
                        
                        
                           Adresa: 22 Kirova Street, Moscow, Russian Federation (22 Kirova Street, Moscova, Federația Rusă)
                        
                        
                           Centrul principal pentru tehnologii speciale (GTsST) al Direcției principale a Statului-Major al forțelor armate ruse (GU/GRU), cunoscut și prin codul său poștal de teren 74455, este responsabil pentru o serie de atacuri cibernetice având efecte importante, a căror origine se situează în afara Uniunii și care constituie o amenințare externă la adresa Uniunii sau a statelor sale membre, și în atacuri cibernetice având efecte importante asupra unor state terțe, inclusiv atacurile cibernetice cunoscute în mod public sub numele «NotPetya» sau «EternalPetya» din iunie 2017 și atacurile cibernetice îndreptate împotriva unui sistem electroenergetic ucrainean din iarna anilor 2015 și 2016.
                           «NotPetya» sau «EternalPetya» a blocat accesul la date în mai multe întreprinderi din Uniune, din Europa în ansamblu și din întreaga lume, prin vizarea computerelor prin programe de tip ransomware și prin blocarea accesului la date, ceea ce a dus, printre altele, la pierderi economice importante. Atacul cibernetic asupra unui sistem electroenergetic ucrainean a condus la întreruperea unor porțiuni ale acestuia în timpul iernii.
                        
                        
                           30.7.2020”
                        
                     
                           Actorul cunoscut în mod public sub numele de «Sandworm» (alias «Sandworm Team», «BlackEnergy Group», «Voodoo Bear», «Quedagh», «Olympic Destroyer» și «Telebots»), aflat, de asemenea, în spatele atacului asupra sistemului electroenergetic ucrainean, a comis atacul «NotPetya» sau «EternalPetya».
                           Centrul principal pentru tehnologii speciale al Direcției principale a Statului-Major al forțelor armate ruse din Federația Rusă are un rol activ în activitățile cibernetice desfășurate de Sandworm și poate fi stabilită o legătură între centru și acesta.